Rosemarie Frankland

Cystadleuydd mewn pasiantau harddwch o Gymru a enillodd y teitl Miss World yn 1961 oedd  Rosemarie Frankland  (1 Chwefror 1943 – 2 Rhagfyr 2000).

Ganwyd Frankland yn Rhosllannerchrugog, ger Wrecsam, yn 1943, ond symudodd ei theulu i Swydd Gaerhirfryn yn Lloegr pan oedd yn blentyn.  Cymerodd ran mewn sawl pasiant harddwch gan ennill y teitl Miss Wales.  Yn 1961, yn Llundain, hi oedd y ferch gyntaf o wledydd Prydain (fel Miss United Kingdom) i ennill y gystadleuaeth  Miss World.  Daeth yn ail yn y gystadleuaeth Miss Universe yn 1961 hefyd.  Yr unig Gymraes arall i ennill y ddau deitl oedd Helen Morgan a fu hefyd yn Miss Wales a Miss United Kingdom, ond ymddeolodd hi fel Miss World bedwar diwrnod ar ôl cael ei choroni.

Aeth i fyw yn Los Angeles, UDA. Bu farw yn 57 oed yn Rhagfyr 2000 yn Marina del Rey, ger Los Angeles. Mae amgylchiadau ei marwolaeth yn aneglur, ond dioddefai o iselder meddwl trwy gydol ei hoes. BBC Wales: Rosemarie Frankland Ar ôl yr angladd, hedfanwyd ei lluwch yn ôl i Gymru a chawsant eu claddu ym Mynwent Rhosllannerchrugog yn Chwefror 2001.

Cyfeiriadau

Categori:Genedigaethau 1943
Categori:Marwolaethau 2000
Categori:Modelau benywaidd o Gymru
Categori:Pobl o Rosllannerchrugog
Categori:Merched yr 20fed ganrif o Gymru
Categori:Merched yr 21ain ganrif o Gymru